UPA ค่าใช้จ่ายลด หนุนงบ Q2/61 ขาดทุนลดลง 32.19% เหลือ 26.51 ลบ.
UPA ค่าใช้จ่ายลด หนุนงบ Q2/61 ขาดทุนลดลง 32.19% เหลือ 26.51 ลบ. จากปีก่อนขาดทุน 39.09 ลบ. ขณะที่งวด 6 เดือนขาดทุนลดลง 15.84% เหลือ 70.93 ลบ. จากปีก่อนขาดทุน 84.28 ลบ.
14 ส.ค. 2561

บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวกำไรเพิ่มขึ้น เนื่องจากค่าใช้จ่ายในการขายและบริหารในไตรมาสที่ 2/61 จำนวน 33.72ล้านบาท ลดลงจากปีก่อน 7.35 ล้านบาท หรือลดลง 17.90% เกิดจากมีค่าที่ปรึกษา ค่าใช้จ่ายดำเนินงานและค่าใช้จ่ายอื่นๆที่พม่าลดลง ค่าใช้จ่ายส่วนใหญ่ในไตรมาสนี้เป็นค่าใช้จ่ายเกี่ยวกับพนักงานและผู้บริหาร จำนวน 17.24ล้านบาท ค่าใช้จ่ายดำเนินงาน 3.09 ล้านบาท และค่าที่ปรึกษา 2.67 ล้านบาท สำหรับงวด 6 เดือนมีค่าใช้จ่ายในการขายและบริหาร จำนวน 74.12 ล้านบาท ลดลงจากงวดเดียวกันในปี ก่อน 9.64 ล้านบาท หรือลดลง 11.51%
สำหรับงวด 6 เดือนมีรายได้และต้นทุนจำนวน 30.24 ล้านบาท และ 29.59 ล้านบาท มีกำไรขั้นต้น 0.65 ล้านบาท ซึ่งรายได้เพิ่มขึ้น 20.18 ล้านบาท หรือเพิ่มขึ้น 200.60% เมื่อเปรียบเทียบกับไตรมาสเดียวกันในปี ก่อนที่มีรายได้ และต้นทุนจำนวน10.06 ล้านบาท และ 12.74 ล้านบาท ตามลำดับ มีขาดทุนขั้นต้น 2.68 ล้านบาท